

**Шығыс Қазақстан облысы Глубокое ауданының Ертіс ауылдық округінің Прапорщиково және Уварово ауылдарының құрамдас бөліктерін қайта атау туралы**

Шығыс Қазақстан облысы Глубокое ауданы Ертіс ауылдық округі әкімінің 2019 жылғы 26 желтоқсандағы № 8 шешімі. Шығыс Қазақстан облысының Әділет департаментінде 2019 жылғы 30 желтоқсанда № 6465 болып тіркелді

*ЗҚАИ-ның ескертпесі.*

      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 1993 жылғы 08 желтоқсандағы "Қазақстан Республикасының әкiмшiлiк-аумақтық құрылысы туралы" Заңының 14-бабының 4) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына сәйкес, Шығыс Қазақстан облыстық ономастикалық комиссиясының 2018 жылғы 28 тамыздағы және 26 қарашадағы қорытындылары негізінде және халықтың пікірін ескере отырып, Ертіс ауылдық округінің әкімі ШЕШІМ ҚАБЫЛДАДЫ:

      1. Глубокое ауданы Ертіс ауылдық округінің Прапорщиково ауылының мына құрамдас бөліктері:

      Советская көшесі Мерей көшесі болып;

      Киров көшесі Атамекен көшесі болып;

      Ленин көшесі Отан көшесі болып;

      Октябрьская көшесі Утренняя көшесі болып қайта аталсын.

      2. Глубокое ауданы Ертіс ауылдық округінің Уварово ауылының мына құрамдас бөліктері:

      Ленин көшесі Қазақстан көшесі болып;

      Советская көшесі Жаңа жол көшесі болып;

      Киров көшесі Болашақ көшесі болып қайта аталсын.

      3. "Шығыс Қазақстан облысы Глубокое ауданы Ертіс ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы шешімнің Шығыс Қазақстан облысының әділет департаментінде тіркелуін;

      2) осы шешімнің мемлекеттік тіркелген күнінен бастап күнтізбелік он күн ішінде оның көшірмесін Глубокое ауданының аумағында таратылатын мерзімді баспа басылымдарында ресми жариялауға жолданылуын;

      3) ресми жарияланғаннан кейін осы шешімді Глубокое ауданы әкімдігінің интернет-ресурсына орналастыруын қамтамасыз етсін.

      4. Осы шешімнің орындалуын бақылауды өзіме қалдырамын.

      5. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ертіс ауылдық округінің әкімі* | *Е. Жумагулов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК